text: Dement mand efterlyses nu også på sjælland
  13 juni 2013 kl. 13.06
  En dement mand har været efterlyst siden han forlod sit hjem i Vonsild syd for Kolding mandag morgen. Nu efterlyses han også på sjælland.
  Sydøstjyllands Politi efterlyser nu også den 76-årige Erik Jørgensen på sjælland.
  Han forlod sit hjem syd for Kolding mandag morgen, og lige siden har Sydøstjyllands Politi ledt intensivt efter ham, men uden held.
  Erik Gerhard Jørgensen er stærkt dement og har for ca. en måned siden besøgt noget familie i Greve. Han er ikke bevidst om, hvor Greve ligger, men er klar over, at det er i hovedstadsområdet.
  Derfor udvides eftersøgningen nu til Sjælland, fordi politiet ikke kan udelukkes, at Erik Gerhard Jørgensen forsøger at finde familien i Greve.
  Politiet anmoder folk om at undersøge deres kolonihaver, skure, garager, udhuse og lignende.
  Erik Gerhard Jørgensen er 170 cm høj, slank til mager af bygning, skaldet, iført briller med guldfarvet stel, sort vindjakke, blå cowboybukser og sorte sko. Efter nogen tid til fods begynder han at halte.
  Har du set noget, hører politiet meget gerne fra dig på tlf. 114.
  